|  |  |  |
| --- | --- | --- |
| BOSNA I HERCEGOVINA  FEDERACIJA BOSNE I HERCEGOVINE  **FEDERALNO MINISTARSTVO FINANSIJA**  **FEDERALNO MINISTARSTVO FINANCIJA** |  | BOSNIA AND HERZEGOVINA  FEDERATION OF  BOSNIA AND HERZEGOVINA  **FEDERAL MINISTRY OF FINANCE** |

**Broj: 03-30-5-4164-2/24**

**Sarajevo, 05.06.2024. godine**

Na osnovu člana 23. Zakona o namještenicima u organima državne službe u Federaciji Bosne i Hercegovine („Službene novine Federacije BiH“, broj 49/05 i 103/21), Federalno ministarstvo financija – Federalno ministarstvo finansija, objavljuje

**J A V N I O G L A S**

**za popunu radnog mjesta namještenika u Federalnom ministarstvu financija – Federalnom ministarstvu finansija**

**SEKTOR ZA TREZOR**

* **Viši referent za usklađivanje izvoda i izvršenje budžeta – jedan (1) izvršilac**

**Opis poslova:** usklađuje stanje Glavne knjige sa stanjem na izvodima banaka u koordinaciji sa Odsjekom za računovodstvenu metodologiju i vođenje Glavne knjige Trezora, istražuje razloge nerealiziranih plaćanja i u koordinaciji sa bankama i budžetskim korisnicima; poništava sporne stavke izvoda u skladu sa CASH FLOW procedurama, te obavještava budžetskog korisnika o istom; obavlja poslove koji se odnose na prikupljanje i obradu podataka u cilju izvršavanja plaćanja; obavlja poslove obrade i kontrole sistemske obrade plaćanja (pojedinačna plaćanja i plaćanja u serijama) i usaglašavanje izvršenih plaćanja; vrši pregled završnih registara za plaćanje sa transakcijskih računa; kontrolira izvršena plaćanja sa izvodima transakcijskih računa; usaglašava i poravnava dnevni saldo transakcijskih računa sa poslovnim bankama; vodi dnevnu evidenciju o stanju i promjenama na svim transakcijskim računima u okviru JRT; informira nadležna ministarstva i njihove dobavljače o statusu izvršenih plaćanja; izrađuje dnevne i mjesečne tabelarne izvještaje o stanju svih transakcijskih računa i izvještaj o poništenim stavkama, izrađuje tipske izvještaje vezano za izvršenje budžeta, izrađuje izvještaje o nalozima za pogrešno ili više uplaćena sredstva; poništava odbijene stavki od strane poslovnih banaka, te obavještava budžetskog korisnika o istom; izrađuje ručne naloge za plaćanje za povrat pogrešno ili više uplaćenih sredstava na sve transakcijske račune u okviru JRT, obavlja i druge poslove koje mu odredi neposredno nadređeni.

**Uvjeti:**

Kandidati trebaju ispunjavati sljedeće opće uvjete propisane članom 24. Zakona o namještenicima u organima državne službe u Federaciji Bosne i Hercegovine:

- da su državljani Bosne i Hercegovine;

- da su punoljetni;

- da imaju opću zdravstvenu sposobnost za obavljanje poslova navedenog radnog mjesta;

- da u posljednje dvije godine od dana objavljivanja Javnog oglasa nisu otpušteni iz organa državne službe kao rezultat disciplinske kazne na bilo kojem nivou vlasti u Federaciji, odnosno u Bosni i Hercegovini;

- da nisu obuhvaćeni odredbom člana IX. 1. Ustava Bosne i Hercegovine.

Sarajevo, Ulica Mehmeda Spahe br. 5

Telefon: +387 33 253 400 Fax: +387 33 663 314

e-mail : [info@fmf.gov.ba](mailto:info@fmf.gov.ba)

www.fmf.gov.ba

Pored općih uvjeta propisanih članom 24. Zakona o namještenicima u organima državne službe u Federaciji Bosne i Hercegovine, kandidati trebaju ispunjavati i sljedeće posebne uvjete propisane Pravilnikom o unutrašnjoj organizaciji Federalnog ministarstva financija – Federalnog ministarstva finansija i to:

- SSS – ekonomska škola ili gimnazija;

- položen stručni upravni ispit za namještenike;

- najmanje deset mjeseci radnog staža;

- poznavanje rada na računaru.

**Prijavljivanje na Oglas:**

Svi kandidati su, uz prijavu i kratku biografiju, prilikom prijavljivanja na Javni oglas dužni dostaviti sljedeću dokumentaciju (originali ili ovjerene kopije):

**1.** uvjerenje o državljanstvu ne starije od šest mjeseci od dana izdavanja uvjerenja od strane nadležnog organa;

**2.** ovjerenu izjavu da u posljednje dvije godine od dana objavljivanja Javnog oglasa nisu otpušteni iz organa državne službe kao rezultat disciplinske kazne na bilo kojem nivou vlasti u Federaciji, odnosno Bosni i Hercegovini;

**3.** ovjerenu izjavu da nisu obuhvaćeni odredbom člana IX.1. Ustava Bosne i Hercegovine;

**4.** diplomu/svjedočanstvo o završenoj SSS – ekonomska škola ili gimnazija (u slučaju da srednja škola nije završena u Bosni i Hercegovini, diploma/svjedočanstvo o završenoj SSS mora biti nostrifikovano, odnosno mora se dostaviti dokaz o nostrifikaciji);

**5.** dokaz/uvjerenje o položenom stručnom ispitu za namještenike (sukladno odredbi člana 32. st. 2. i 3. Zakona o namještenicima u organima državne službe u Federaciji BiH (u slučaju da kandidat nema položen stručni ispit, obavezan je isti položiti u roku od šest mjeseci od dana prijema u radni odnos u Federalno ministarstvo financija – finansija ili će mu u protivnom prestati radni odnos o čemu će se donijeti rješenje);

**6.** uvjerenje/potvrda o radnom stažu (kao radni staž računa se radni staž ostvaren poslije završene srednje škole, s tim da se u radni staž računa i pripravnički i volonterski staž ostvaren u skladu sa zakonom);

**7.** dokaz/uvjerenje o poznavanju rada na računaru.

**Napomene za kandidate:**

* Izabrani kandidat je dužan u roku od 8 (osam) dana od dana prijema obavještenja o rezultatima Javnog oglasa dostaviti Federalnom ministarstvu financija – Federalnom ministarstvu finansija ljekarsko uvjerenje o općoj zdravstvenoj sposobnosti za obavljanje poslova navedenog radnog mjesta (ne starije od tri mjeseca);

- Ukoliko neki od prijavljenih kandidata posjeduje viši nivo školske odnosno stručne spreme u odnosu na vrstu i nivo školske odnosno stručne spreme koja se traži ovim Javnim oglasom (SSS - ekonomska škola ili gimnazija), smatrat će se da ispunjava uvjet Javnog oglasa koji se odnosi na traženi nivo i vrstu školske odnosno stručne spreme;

- Kao radni staž računa se radni staž ostvaren poslije završene srednje škole, s tim da se u radni staž računa i pripravnički staž te staž ostvaren kroz stručno osposobljavanje bez zasnivanja radnog odnosa obavljen u skladu sa zakonom;

- U radni staž računa se i radni staž ostvaren na poslovima višeg nivoa školske odnosno stručne spreme u odnosu na nivo i vrstu školske odnosno stručne spreme koja se traži ovim Javnim oglasom (SSS - ekonomska škola ili gimnazija).

Javni oglas ostaje otvoren 15 dana od dana objavljivanja u dnevnim listovima „Oslobođenje“, „Večernji list“ i „Dnevni avaz“.

Javni oglas objavit će se i na internet stranici Federalnog ministarstva financija – finansija [www.fmf.gov.ba](http://www.fmf.gov.ba).

Prijavu sa biografijom i tražene dokumente dostaviti na adresu:

**Federalno ministarstvo financija - finansija**

**Mehmeda Spahe br. 5**

**sa naznakom „Za Javni oglas za prijem namještenika – NE OTVARATI“**

Nepotpune, neuredne i neblagovremene prijave neće se uzeti u razmatranje.

**M I N I S T A R**

**Toni Kraljević**